

Bærum kommune

[post@baerum.kommune.no](mailto:post@baerum.kommune.no)

Deres ref.: Deres dato: Vår ref.: Vår dato:

21/127680/KRUT 29.06.2021 Erik Sennesvik 13.09.2021

Sak 20/22293

**Høring/offentlig ettersyn planprogram til kommuneplanens arealdel og endelig frist for arealinnspill.**

Vi har tidligere sendt inn velforeningens innspill til planprogrammet, 7. april 2021. Vi konstaterer at disse er gjennomgått og kommentert i saksdokument som fulgte saken til politisk behandling. Det er gjort et godt arbeid i forhold til dokumentet som nå foreligger til behandling.

Sett fra lokal medvirkning og god stedsutvikling i Bærum, mener vi det er nødvendig å styrke kontakt og dialog med miljøer som har sin styrke nettopp i nærmiljøene.

Velforeningene i Bærum har i denne sammenheng en særskilt plass i medvirkningssystemet. Med en høringsperiode som omfatter juli og august, blir dette krevende for frivillig kveldsarbeid.

Samarbeidsavtalen mellom velforeningene i Bærum og kommunen sier at «Velforeningene i Bærum representerer lokalsamfunnet i forhold til kommunen. Det innebærer at den enkelte velforening, hver innen sitt distrikt, er gitt status som det primære samarbeidsorgan for kommunen når det gjelder saker som berører det ytre miljø eller på annen måte er av spesiell interesse for lokalbefolkningen».

**Høring/offentlig ettersyn planprogram til kommuneplanens arealdel /**

**Sak 20/22293)**

Berger og Rykkinn vel har behandlet de fremlagte dokumentene.

Vi har registrert administrasjonens vurderinger av disse i saksframlegg til politisk behandling og vil eventuelt gjøre en ny vurdering når endelig saksframlegg er klart i 2022.

Vi kommenterer imidlertid 2 forhold vi mener har spesiell betydning for en god utvikling i Bærum:

*Stedsutvikling og ny bebyggelse*

Vi ser at programmet benytter følgende formulering:

• Stille krav om variasjon i boformer, boligtypologi og -størrelser som imøtekommer fremtidig behov

• Bidra til nyskapende boligarkitektur og tilrettelegge for deling og sambruk. Sikre varierte boligtyper innenfor skolekretsene

Vi savner her formuleringer som sikrer arkitektonisk og tilpasset utbygging i forhold til eksisterende bebyggelse. Slik målsettingene er formulert, er vi redd for at utbyggere/tiltakshavere ikke vil vektlegge god stedsutvikling som bygger på de kvaliteter som allerede er nedfelt i områdets planer og bebyggelse.

*3.4. Naturverdier og blågrønn struktur*

Vi er enig i de formuleringer som er benyttet, men har konstatert at disse forholdene blir nedtonet når sterke utbyggingsinteresser gjør seg gjeldende.

Vi mener det er viktig at dette området styrkes både bemanningsmessig og og når det gjelder kompetanse i en kommune med motto **Sammen skaper vi fremtiden -**

**mangfold - raushet - bærekraft**

Med hilsen fra

Berger og Rykkinn Vel

Erik Sennesvik (sign)

Leder

Kopi til:

Bærum Velforbund

Bærum natur og friluftsråd